Vrou sterf voor 21ste verjaardagSiobhan Natasha Smit is Woensdag op die vooraand van haar 21ste verjaardag, op ŉ deurpad doodgery nadat haar voertuig onklaar geraak het. Die Cape Argus berig Smit se voertuig het omstreeks 20:30 op die N2-deurpad naby Somerset-Wes onklaar geraak. Smit en ŉ passasier het uit die voertuig geklim om die probleem op te spoor toe ŉ wit bakkie van agter in hulle vasgery het. Smit is op die toneel dood en die passasier is in ŉ nabygeleë hospitaal opgeneem. Smit sou vandag haar verjaardagpartytjie gevier het.